IKTATÓSZÁM: 5/16-11/2023. TÁRGY:Pécsi Többcélú Agglomerációs Társulás 2022. évi költségvetésének vérehajtása

Melléklet:21 DB

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. május 30.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Kovácsné Németh Edit Osztályvezető

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

PÉNZÜGYI ÉS ÜGYRENDI BIZOTTSÁG- …/2023.(05.30.)

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

 Az államháztartásról szóló 2011. évi CXCV. törvény (Áht.) 87.§, valamint a 91. § (1) – (2) bekezdésében foglaltak értelmében az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő zárszámadást kell készíteni. A helyi önkormányzat költségvetésének végrehajtására vonatkozó zárszámadási rendelet tervezetét a polgármester terjeszti a képviselő-testület elé. Az Áht. 91. § és 26. §-a szerint a társulásra is ezt a jogszabályt kell alkalmazni azzal, hogy a képviselő-testület hatáskörét a társulási tanács gyakorolja, a polgármester részére meghatározott feladatokat pedig a társulási tanács elnöke látja el.

A társulási tanács a zárszámadásról határozatot hoz.

A zárszámadás tartalmilag és formailag a fentiek figyelembevételével, a törvényi előírásoknak megfelelően készült.

A határozat 1. melléklete a Társulás és a költségvetési intézmények címrendjét, 2. melléklete a Társulás összevont költségvetési mérlegét, 3. melléklete a Társulás összevont könyvviteli mérlegét, 4. melléklete a Társulás összevont bevételeit és kiadásait, 5. melléklete a Társulás bevételeit és kiadásait, 6. melléklete az intézmények bevételeit és kiadásait, 7. melléklete a Társulás által 2022. évben államháztartáson belülre és kívülre nyújtott támogatásait, 8. melléklete a Társulás 2022. évi összevont maradványkimutatását, 9. melléklete a Társulás 2022. évi összevont eredménykimutatását, 10. melléklete a Társulás 2022. évi összevont vagyonkimutatását, 11. melléklete a Társulás összevont 2022. évi költségvetési bevételeinek és kiadásainak kötelező és önként vállalt feladat szerinti bontását, 12. melléklete a Társulás 2022. évi összevont pénzeszköz felhasználását, 13. melléklete a Társulás és intézményei 2022. évi pénzmaradvány elszámolását mutatja be, a 14. melléklete a Társulás és intézményei több éves kihatással járó döntésekből származó kötelezettségeit tartalmazza. A határozat 15. melléklete a Társulás és intézményei beruházási kiadásait feladatonként és felújítási kiadásit célonként mutatja be, a 16. melléklete a Társulás intézményei címenkénti létszámkeretét, a 17. melléklet a Társulás gördülő tervezését tartalmazza.

Az előterjesztésben a fenti mellékleteken felül bemutatásra kerülnek költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm.rendelet által előírt azon nyilatkozatok, mely a belső kontrollrendszer működtetését igazolja.

Az előterjesztés a **Pécsi Többcélú Agglomerációs Társulás** 2022. évi zárszámadását az alábbi főösszegekkel javasolja elfogadni:

|  |  |
| --- | --- |
| teljesített bevételek | 2.215.626.517 Ft |
| teljesített kiadások | 1.715.105.173 Ft |
| maradvány |  500.521.344 Ft |

Az előterjesztés a **Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat** 2022. évi zárszámadását az alábbi főösszegekkel javasolja elfogadni:

|  |  |
| --- | --- |
| teljesített bevételek |  429.067.843 Ft |
| teljesített kiadások |  421.565.156 Ft |
| maradvány  |  7.502.687 Ft |

Az előterjesztés az **Integrált Nappali Szociális Intézmény** 2022. évi zárszámadását az alábbi főösszegekkel javasolja elfogadni:

|  |  |
| --- | --- |
| teljesített bevételek |  804.804.463 Ft |
| teljesített kiadások |  780.881.866 Ft |
| maradvány  |  23.922.597 Ft |

Az előterjesztés az **Esztergár Lajos Család- és Gyermekjóléti Szolgálat és Központ** 2022. évi zárszámadását az alábbi főösszegekkel javasolja elfogadni:

|  |  |
| --- | --- |
| teljesített bevételek |  750.868.176 Ft |
| teljesített kiadások |  735.000.702 Ft |
| maradvány  |  15.867.474 Ft |

Az előterjesztés a **Pécsi Többcélú Agglomerációs Társulás 2022. évi** összevont zárszámadását az alábbi főösszegekkel javasolja elfogadni:

|  |  |
| --- | --- |
| teljesített bevételek | 2.551.216.995 Ft |
| teljesített kiadások | 2.003.402.893 Ft |
| maradvány  |  547.814.102 Ft |

1. Költségvetési mérleg alakulása

A Társulás 2022. évi összevont költségvetési mérlegét a határozattervezet 2. melléklete mutatja be.

A Pécsi Többcélú Agglomerációs Társulás a 2022. évi eredeti költségvetésének összevont bevételi és kiadási főösszegét 1.722.983.249 Ft-ban határozta meg.

Az eredetileg 2022. évi előirányzathoz képest a Társulás költségvetésének módosított előirányzata év végére 947.430.097-tal emelkedett, azaz 2.670.414.346 Ft-ra módosult. Az előirányzat növekedés 55,0 %-os volt.

2. Könyvviteli mérleg alakulása

A Társulás 2022. évi összevont könyvviteli mérlegét a határozattervezet 3. melléklete mutatja be. A Társulás mérlegfőösszegében az előző évihez képest 96.503.054 Ft-os azaz 12,6%-os növekedés történt, ezáltal az eszközök és források állománya december 31-én 861.169.195 Ft volt.

A vagyoni helyzet változását a következő tényezők befolyásolták:

**ESZKÖZÖK**

a). Az eszközökön belül a **tárgyi eszközök** aránya 30,9 % melynek értéke 266.372.114 Ft. Az előző év végéhez képest az állományérték 3,2 %-kal emelkedett.

b). A Társulás az ÁLHUBÁL Állati Hulladék Begyűjtő és Átrakó Nonprofit Kft-ben **tartós részesedéssel** rendelkezik.

c). A Pénzeszközök állománya 2022. december 31-én 570.305.107 Ft volt, amely az előző év végi állományhoz képest 139.031.673 Ft-os növekedést mutat. A pénzeszközök állománya az eszközökön belül 66,2 %.

d). A **követelések** állománya az elmúlt évben összesen 11.055.066 Ft-tal növekedett a 2021. december 31-i záróállományhoz képest.

**A költségvetési évben esedékes követelések** állománya 14.804.436 Ft volt. Az állományérték az előző időszakhoz képest 9.915.176 Ft-tal azaz 202,8 %-kal emelkedett.

A könyvelés 2009. évtől tartalmazza az ellátottak, gondozottak díjtartozásait, a gondozottak részére kiszámlázott étkezések díját, valamint a Nemzeti Adó- és Vámhivatallal szemben fennálló követelés összegét.

**A költségvetési évet követően esedékes követelések** összege 1.730.000 Ft, amely a 2022. évben továbbszámlázott közüzemi díjakat, a Nemzeti Adó- és Vámhivatallal szemben és egyéb vevővel szemben fennálló követeléseket tartalmazza. A számlák pénzügyi esedékessége 2023.év. Az állományérték a 2022. évihez képest 62,8 %-kal emelkedett.

**FORRÁSOK**

a). A forrásokon belül legnagyobb a **saját tőke** aránya, melynek 635.416.148 Ft értéke a mérlegfőösszeg 73,8 %-át teszi ki. A saját tőke állományértéke a felhalmozott eredmény és a mérleg szerinti változása miatt összességében 40.461.325 Ft-tal, azaz 6,8 %-kal növekedett az elmúlt időszakban.

b). A **kötelezettségek** állománya az elmúlt évben összesen 33.532.306 Ft-tal emelkedett, azaz 69.132.737 Ft-ra módosult.

A **költségvetési évben esedékes kötelezettségek** állománya 10.819.574 Ft volt, amely a közüzemi szolgáltatók és egyéb szállítók felé fennálló tartozást tartalmazza. Az állományérték a 2021. évi záróértékhez képest 24.647.854 Ft-tal csökkent.

**A költségvetési évet követően esedékes kötelezettségek** állománya 2022. december 31-én 518.047 Ft volt, amely a ki nem fizetett bérjellegű, szállítói, valamint a Nemzeti Adó- és Vámhivatal felé fennálló tartozásokat foglalja magába.

3. A Társulás összevont bevételeinek alakulása

A Társulás összevont bevételeit a határozattervezet 4. melléklete mutatja be.

1). A **költségvetési bevételek** eredeti előirányzata 1.722.983 Ft összegben került megállapításra.

A költségvetési bevételek 2022. évben a módosított előirányzat 94,4%-ában, 2.022.794.441 Ft összegben teljesültek. A költségvetési bevételek részét képezik a működési bevételek és az államháztartáson belülről érkező működési célú támogatások.

Az **államháztartáson belülről** érkező bevételek - a társult önkormányzatok által fizetett tagdíjak, pályázatok, közfoglalkoztatás bevételei, az ágazati és szociális ágazati pótlék bevételek - az összes költségvetési bevétel 78.2%-át teszik ki és a módosított előirányzat 113,2%-ában teljesültek. A 2022. évben ezen a jogcímen 1.897.145.986 Ft került jóváírásra a Társulás bankszámláján.

A **működési bevételek** a Társulás összes költségvetési bevételének 21,8%-át képviselik és a módosított előirányzat 26,7 %-ában, 125.638.455 Ft összegben teljesültek. Itt jelenik meg az ÁFA visszatérítés összege, a kamatbevételek, az ellátási díjak, egyéb működési bevételek és a kiszámlázott szolgáltatások ellenértéke.

2).A **finaszírozási bevételek** előirányzata a 2021. évi maradvány 528.422.554 Ft összegét, valamint Pécs Megyei Jogú Város Önkormányzata által nyújtott támogatás 1.861.631.738 Ft összegét tartalmazza. A bevételek 2.177.572.558 Ft-ban realizálódtak.

4. A Társulás összevont kiadásainak alakulása

A Társulás kiadásait a határozattervezet 4. melléklete mutatja be.

1). A **költségvetési kiadások** eredeti előirányzata 1.722.983.249 Ft összegben került elfogadásra.

A költségvetési kiadások 2022. évben 2.003.402.893 Ft összegben, a módosított előirányzat 75,0 %-ában teljesültek.

A költségvetési kiadásokon belül a legmeghatározóbb tétel a **személyi juttatások** kifizetése. A személyi juttatások teljesített összege 2022. évben 1.316.836.528 Ft, a munkaadókat terhelő járulékok összege 199.927.852 Ft és a dologi kiadások összege 432.352.532 Ft volt.

A Társulás által fenntartott intézmények közül az ECSGYK az **ellátottjai részére pénzbeli juttatásként** 584.895 Ft-ot utalt át.

A Társulás 2022. évben a felhalmozási kiadásokon belül **beruházásokra és felújításokra** 23.618.753 Ft összeget fordított.

2). A **finanszírozási kiadások** eredeti előirányzata 1.443.199.031 Ft összegben került megtervezésre, amely a gazdálkodás során év végére 1.861.631.738 Ft-ra módosult. A Társulás az általa fenntartott három költségvetési szerv irányítószervi támogatására 1.649.150.004 Ft-ot utalt át, amely 88,6 %-os teljesítésnek felel meg.

5. A Társulás által nyújtott támogatások

A Pécsi Többcélú Agglomerációs Társulás 2022. évben államháztartáson belülre és kívülre támogatást nem nyújtott.

6. A Társulás 2022. évi maradványkimutatása

A beszámolók összesített adatait bemutató maradvány elszámolást a határozattervezet 8. és 13. melléklete tartalmazza, a KGR-rendszer 07. űrlapjának adatai alapján.

Az Áht. 86. § (5) bekezdése szerint az államháztartás önkormányzati alrendszerébe tartozó költségvetési szerv esetén az irányító szerv jogosult dönteni a költségvetési szerv maradványának elvonandó és felhasználható összegéről.

Az Ávr. 155. § (1) bekezdése szerint a költségvetési szerv költségvetési maradványából az irányító szervet megillető rész számítását az irányító szerv határozza meg. A költségvetési szerv költségvetési maradványát az irányító szerv a zárszámadási határozatával egy időben állapítja meg, és – szükség esetén – módosítja költségvetési határozatát. A maradvány elszámolás az előterjesztés részét képezi.

A költségvetési maradvány megállapítását követően a 4/2013.(I.11.) Korm. rendeletben foglalt számviteli szabályozás figyelembevételével valamennyi intézmény esetében fenntartói jogkörben felülvizsgálatra került, hogy az összes maradvány összege fedezetet nyújt-e a tárgyévre áthúzódó intézményi kötelezettségvállalások teljesítésére. Az elvégzett számítás keretében a kötelezettségek között lett figyelembe véve a pályázatok, átvett pénzeszközök feladattal terhelt maradványa, a 2022. évben lejárt határidejű, kifizetetlen számlák összegei. Az Agglomerációs Társulás és az általa fenntartott költségvetési szervek alaptevékenységeinek összes maradványa 547.814.102 Ft, az alaptevékenység kötelezettségvállalással terhelt maradványa 122.832.098 Ft.

Az **Agglomerációs Társulás** alaptevékenységének szabad maradványa 496.292.027Ft, amely a felülvizsgálat után az előbb felsoroltak, valamint az egyedi korrekciók összesítését követően a következő összegekkel módosul:

Az **INSZI** alaptevékenységének maradványa 23.922.597 Ft, a kötelezettségvállalással terhelt maradvány összege 76.884.704 Ft, az alaptevékenység szabad maradványa mínusz 52.962.107 Ft. Mivel a kötelezettségvállalások meghaladják a maradvány összegét, a különbözetnek megfelelő összegben a 13. sz. melléklet 13. oszlop „Kiegészítési szükséglet” oszlopban összesen 52.962.107 Ft kiegészítéssel a fenntartó fedezetet biztosít a kötelezettségek teljesítésére.

A **PKSZAK** esetében az alaptevékenység maradványa 7.502.687 Ft, a kötelezettségvállalással terhelt maradvány összege 29.469.180 Ft, az alaptevékenység szabad maradványa mínusz 21.966.493 Ft. Mivel az intézmény kötelezettségvállalásai meghaladják a maradvány összegét, a különbözetnek megfelelő összegben a 13. sz. melléklet 13. oszlop „Kiegészítési szükséglet” oszlopban összesen 21.966.493 Ft kiegészítéssel a fenntartó fedezetet biztosít a kötelezettségek teljesítésére.

Az **ECSGYK** esetében az alaptevékenység maradványa 15.867.474 Ft, a kötelezettségvállalással terhelt maradvány összege 12.248.897 Ft, az alaptevékenység szabad maradványa 3.618.577 Ft, amely összeget a Társulási Tanács a költségvetési szervtől elvon.

A **Pécsi Többcélú Agglomerációs Társulás-** mint költségvetési szerv- esetében az alaptevékenység maradványa 500.521.344 Ft, a kötelezettségvállalással terhelt maradvány összege 4.229.317 Ft, az alaptevékenység szabad maradványa 496.292.027 Ft. Az Agglomerációs Társulás szabad maradványát növeli az ECSGYK maradványa összesen 3.618.577 Ft összegben, csökkenti az INSZI és a PKSZAK részére átadott kiegészítési szükséglet 74.928.600 Ft összegben.

Az így összesített 424.982.004 Ft szabad maradvány összegéből 405.010.181 Ft Pécs Megyei Jogú Város Önkormányzata és a Társulás között megkötött „Pénzeszközátadási megállapodás” alapján – a pénzeszköz fel nem használt része- Pécs MJV Önkormányzatának visszautalásra kerül.

A PKSZAK szolgáltatásait igénybe vevő önkormányzatok- a Társulás bankszámlájára történő utalással- az intézmény részére működési hozzájárulást fizetnek. Ezen a jogcímen 10.831.809 Ft bevételt könyvelt el a Társulás. Mivel a hozzájárulások az intézményben nem kerültek elköltésre, ezért az önkormányzatok által befinanszírozott összegek a Társulás szabad maradványának terhére visszautalásra kerülnek.

A PKSZAK 2022. évi költségvetésében az összes bevétel 43.503.112 Ft-tal meghaladta az előzetes és végleges kötelezettségvállalások összegét. A várható normatíva visszafizetés fedezetére a Társulás költségvetésében a szabad maradvány összegéből 9.140.014 Ft zárolásra kerül.

7. A Társulás eredménykimutatása

Az Eredménykimutatást a határozattervezet 9. melléklete mutatja be.

A kimutatás tartalmazza az Agglomerációs Társulás gazdálkodásának, tevékenységeinek együttes eredményét, az adott költségvetési évben, pénzforgalomban ténylegesen teljesített, valamint a pénzforgalomban még nem teljesített, de az adott évre járó eredményszemléletű bevételek, valamint az adott évi tevékenységet terhelő költségek/ráfordítások összegét, függetlenül attól, hogy azok pénzforgalomban kiadásként az adott évben vagy az előző évben merültek fel, illetve a következő évben fognak teljesülni. Az eredménykategóriák kimutatása után a Társulás mérlegszerinti eredménye 2022. december 31-én 40.461.325 Ft összegben került megállapításra.

8. A Társulás vagyonkimutatása

A Társulás vagyonát a határozattervezet 10. sz. melléklete mutatja be.

A Pécsi Többcélú Agglomerációs Társulás nemzeti vagyonba tartozó befektetett eszközeinek állománya 2022. december 31-én 266.904.965 Ft. Ebből a korlátozottan forgalomképes vagyon értéke 83.283.027 Ft, az üzleti vagyon állománya 183.621.938 Ft volt.

9. A Társulás kormányzati funkciónkénti önkéntes és kötelező feladat szerinti bontás teljesített kiadásai és bevételei

A 15/2019.(XII.) PM rendelet alapján a költségvetési szerv közfeladatait, szakmai alaptevékenységeit kormányzati funkciókba - funkciószámmal és -megnevezéssel - be kell sorolni.

Ennek megfelelően a Társulásnál huszonegy kormányzati funkció kódon kerülnek könyvelésre a gazdasági események. A kormányzati funkciókódok megnevezését a kódra könyvelt bevételek és kiadások összegét- kötelező és önkéntes feladat szerinti bontásban- a 11. melléklet mutatja be.

10. A Társulás 2022. évi pénzeszköz felhasználása

A határozattervezet 12. melléklete tartalmazza az Agglomerációs Társulás összevont, havonkénti és jogcímenkénti pénzeszközeinek felhasználását. A bevételek és kiadások egyenlege 547.814.102 Ft.

11. A Társulás többéves kihatással járó döntésekből származó kötelezettségei

A határozattervezet 14. mellékletei tartalmazzák az Agglomerációs Társulás és az általa fenntartott költségvetési szervek többéves kihatással járó döntéseiből származó kötelezettségeit.

Kérem a Tisztelt Társulási Tanácsot, hogy a Társulás 2022. évi költségvetésének végrehajtására vonatkozó zárszámadását a határozati javaslatnak és annak mellékleteinek megfelelően fogadja el.

Pécs, 2023. május 15.

 **Pfeffer József**

 **elnök**